किराया विवाद के चलते रीको ने अक्ष ऑप्टी फाइबर का पानी कनेक्शन काटा
प्रदेशभर में ई-मित्र सेवाओं पर पड़ेगा असर
जयपुर | सीतापुराइण्डस्ट्रियल एरिया में 2 मॉड्यूल के किराया विवाद के बाद रीको ने अक्ष ऑप्टी फाइबर कंपनी का पानी कनेक्शन काट दिया है। साथ ही जयपुर डिस्कॉम को बिजली कनेक्शन काटने को कहा है। ऐसे में अक्ष ऑप्टी फाइबर कंपनी की ओर से प्रदेशभर में चल रहे ई-मित्र काउंटर सहित अन्य आईटी कार्य प्रभावित हो गए हैं। अक्ष ऑप्टी फाइबर ने रीको अधिकारियों पर मनमर्जी का आरोप लगाते हुए 6 माह का समय देने की मांग की है।
सीतापुरा इंडस्ट्रियल एरिया में रीको ने प्राइवेट कंपनियों के आईटी विंग को चलाने के लिए मॉड्यूल बना रखे हंै। यह मॉड्यूल 1000 से 1500 वर्गफीट के हॉल हैं, जहां पर कंपनियां अपना काम करती हैं। अक्ष ऑप्टी फाइबर कंपनी के यहां पर करीब 100 से ज्यादा कर्मचारी काम करते हैं। अक्ष ऑप्टी फाइबर के अधिकारियों का कहना है कि रीको के अधिकारी जबरन खाली करवा रहे हैं। जबकि हम हर माह 50 हजार से ज्यादा का रेंट दे रहे हैं। कंपनी की नई बिल्डिंग तैयार होने तक रीको जनहित में यह बिल्डिंग खाली नहीं करवाए और एक साल का एक्सटेंशन दे। कंपनी की दलील है कि मॉड्यूल खाली करने से प्रदेशभर के ई-मित्र काउंटरों का कामकाज प्रभावित होगा।
^अक्षऑप्टी फाइबर कंपनी को मॉड्यूल रेंट पर दिया था। उनका समय पूरा हो गया है। ऐसे में नियमानुसार कार्रवाई की जा रही है। -आरकेसिंहरोहेला, वरिष्ठ क्षेत्रीय प्रबंधक, रीको
hin_Deva hin_Deva hin_Deva hin_Deva hin_Deva